નિકી રાહુલને ને જોઈ રહી હતી. વર્ષા બેન નો તાસ હતો સેક્રેટરીએલ પ્રેકટીસનો. અમારા માંથી કોઈને પડી નહતી એસ.પી. ના તાસમા ભણવાની. એમાં પણ નિકી અને રાહુલ ભણવામાં સ્માર્ટ હતા એટલે એમને તો ધ્યાન આપવાની જરૂર પણ ન હતી. રાહુલ દેખાવડો હતો. હસ્તો ચહેરો રેશમી વાળ અને 5’8’ની હાઈટ. હું પણ બીજા બધા થી તો સારો જ લાગતો હતો પણ રાહુલ આગળ હું ફિક્કો હતો. હું ભણવામાં થોડો વધારે જ કાચો હતો. આમ તો સાચું કહું તો કાચો હતો નઇ પણ હું ભણતો જ ન હતો. એટલે હું લાસ્ટ બેંચ ઉપર જ બેસતો.